วอนชาวนา หลังเก็บเกี่ยวข้าวรอบนี้แล้ว ให้ชะลอเพาะปลูกข้าวนาปรัง หวั่นน้ำมีน้อยไม่พอต้นข้าว
นายทองเปลว กองจันทร์ ปลัดกระทรวงเกษตรและสหกรณ์ กล่าวว่า แม้ว่ากระทรวงเกษตรและสหกรณ์ โดยกรมชลประทานได้วางแผนจัดสรรน้ำไว้สำหรับกิจกรรมต่างๆ อย่างเหมาะสมและสอดคล้องกับปริมาณน้ำต้นทุนที่มีในหน้าแล้งนี้แล้ว แต่อย่างไรก็ตามหากเกษตรกรที่เพาะปลูกข้าวซึ่งรอการเก็บเกี่ยว เมื่อแล้วเสร็จเรียบร้อย ขอความร่วมมือชะลอเพาะปลูกข้าวนาปรัง ครั้งที่ 2 ออกไปก่อน เนื่องจากน้ำต้นทุนที่มีจำกัดนั้นจะต้องสำรองไว้ให้มีน้ำใช้สำหรับอุปโภคบริโภคและรักษาระบบนิเวศไปจนถึงเดือนกรกฎาคม จึงจำเป็นต้องควบคุมการใช้น้ำและลดความเสี่ยงการใช้น้ำเกินแผนอย่างเข้มงวดนอกจากนี้ ยังต้องติดตามสถานการณ์ฝนอย่างใกล้ชิด ซึ่งมีปัจจัยเกี่ยวข้องหลายด้านจึงไม่สามารถชี้ชัดได้ว่าฤดูฝนจะมาตรงตามคาดการณ์ หรือล่าช้าหรือไม่ รวมทั้งอาจมีการทิ้งช่วงของฝนมี่อาจเกิดขึ้นได้ ดังนั้นการสำรองน้ำให้มีเพียงพอไว้ใช้ในกิจกรรมหลัก สร้างความมั่นคงด้านน้ำ เป็นสิ่งจำเป็นและสำคัญอย่างยิ่ง เพื่อช่วยลดผลกระทบที่อาจเกิดขึ้นได้ในอนาคต